Document ID: /roh_data/filtered/fineweb-2-filterrobots_roh.jsonl.gz/38509

La destinaziun Zermatt-Matterhorn lantscha in'offensiva da digitalisaziun che duai gidar da restar ferm en la concurrenza turistica. Per quai intent han ins fundà in start-up, la Bonfire SA.
Il project da digitalisaziun da Zermatt resguardia tut ils acturs da la regiun, argumentescha la schuria sia decisiun. Ed i sa tractia d'in project drizzà ferm vers il futur.
Arbajas era per il Grischun
Il segund premi en la sparta d'innovaziun va al project grischun «Arosa Bärenland». La schuria è da l'avis ch'igl è gartegià da manar ensemen la protecziun d'animals ed il turissem. E quai cun entretschar l'entira regiun.
E per il Glacier Express datti il terz premi da la categoria innovaziun, quai per ses service persunal per il passagier. Uschia dettia per l'emprima giada ina vaira emprima classa sin binaris en Svizra, manegia la schuria dal Milestone.
Ord l'archiv:
Ils urs ad Arosa n'èn betg s'interessads grond per il premi ;-). Els sa preparan gia per il paus d'enviern.
RR novitads 20:00